**Ülevaade Sihtasutuse SA Eesti Ajaloomuuseumi nõukogu tööst 2024. aastal**

Käesolev aruanne on koostatud lähtudes riigivaraseaduse § 98 lõikest 1 ja Sihtasutuse Eesti Ajaloomuuseum põhikirjast. Selles esitatakse ülevaade, kuidas nõukogu on sihtasutuse tegevust aruandeperioodil korraldanud, juhtinud ja järelevalvet teostanud ning näidatakse ära juhatuse ja nõukogu liikmetele makstud tasude summa.

Aruandeperioodil oli sihtasutuse nõukogu 5-liikmeline

* Merilin Piipuu, nõukogu esimees;
* Timo Steiner;
* Linda Kaljundi;
* Tiit Pruuli;
* Kristi Grišakov kuni 07.11.2024;
* Martin Põder alates 08.11.2024.

2024. a toimus 5 korralist nõukogu koosolekut (28.03, 03.07, 16.10, 22.11, e-koosolek 13.12)

Lühidalt oli 2024 nõukogu tegevuses järgmine:

* Kinnitati SA Eesti Ajaloomuuseum auditeeritud 2023 majandusaastaaruanne
* Sihtasutuse lühiajaliste võlgnevuste kattekordaja puhul, kui see ületab 2 punkti piiri, on see põhjendatud ja aktsepteeritud puhver mida sihtasutus kasutab nö investeeringute ja erakorraliste kinnisvara, aga ka IT tehniliste süsteemide haldamisest tõusetuvate tegevuste katmiseks. Nõukogu annab kooskõlastuse tekkiva puhvri kasutamiseks sihtotstarbeliste tegevuste finantseerimiseks.
* Kooskõlastati juhatuse liikme lisategevus lavastajana. Loomeregistris peab iga lavastaja, kui ta soovib säilitada oma staatust registris, tegema kolme aasta jooksul vähemalt ühe lavastuse. Juhatuse liige võib vabalt kasutada seadusega ettenähtud puhkust nimetatud tegevuse tarbeks. Juhatuse liige kinnitab, et lavastustegevus ei jää põhitööd segama.
* Kinnitati sihtasutuse finantsplaan aastateks 2025-2028
* Türgi saatkonna poolt esitati märguki seoses näitusega „Mina eestlane“. Selles osas on nõukogu seisukoht, et sihtasutuse seisukohalt on siiski põhjendatud Türgi saatkonna jaoks probleemse teema käsitlemine. Sihtasutus ning konkreetne kuraator on sõltumatud ja viidatud intervjuu on intervjueeritava lugu mille muutmine näituse kontekstis pole ühelgi moel õigustatud.
* Vene kaitseministeeriumi poolt saabunud kiri, nõuda tagasi ajaloomuuseumi kogusse 1986 aastal ajutiselt hoiule antud lahingmärk-lipp. Kujundada seisukoht ja vastus konsulteerides Eesti välisministeeriumiga.
* Ajaloomuuseum katusbrändina ei tööta, tuleb üles ehitada muuseumimajade brändid. Ajalootelje katmiseks on sisuinimesi vähe, vaja kaasata väliseid kuraatoreid. Julgust käsitleda intrigeerivaid teemasid on vähe.
* Kinnitati 2025 eelarve ja tegevuskava
* 2017 aastal tehtud analüüs ning seal välja toodud eeldused ja ootused sihtasutuse loomisega, mitme muuseumi konsolideerimisega, kaasnevast kasust, on tänaseks siiski suuresti ebarealistlik olnud. Asutaja ei lähtu toonastest ootustest vaid 2024 mai kuus kokkulepitud asutaja ootustest sh tegevused ja sihttasemed ning kinnitatud arengukavast.

Kultuuriministeeriumi otsusega nr. 21 (31.01.2019) on määratud sihtasutuse nõukogu esimehe kuutasu suuruseks 350 eurot ja nõukogu liikme kuutasu suuruseks 175 eurot. Nõukogu ja juhatuse liikmetele makstud tasud aruandeperioodil olid järgnevad:

|  |  |  |  |
| --- | --- | --- | --- |
| **Nimi** | **Nõukogu / juhatus** | **Periood** | **Summa kokku (EUR)** |
| Jaanus Rohumaa | juhatuse liige | 01.01.2024–31.12.2024 | 53 856,93 |
| Merilin Piipuu | nõukogu esimees | 01.01.2024–31.12.2024 | 4 200,00 |
| Timo Steiner | nõukogu liige | 01.01.2024–31.12.2024 | 2 100,00 |
| Linda Kaljundi | nõukogu liige | 07.10.2024–31.12.2024 | 2 100,00 |
| Tiit Pruuli  | nõukogu liige | 01.01.2024–31.12.2024 | 2 100,00 |
| Kristi Grišakov | nõukogu liige | 01.01.2024–07.11.2024 | 700,00 |
| Martin Põder | nõukogu liige | 08.11.2024–31.12.2024 | 276,55 |
|  |  | **KOKKU** | **65 333,48** |